[{"text_idx": "#000002", "text": "La raporto de la g\u0302enerala direktoro rekomendas vendon de la domo en Nieuwe Binnenweg 176."}, {"text_idx": "#000004", "text": "Pli frue la komitato jam decidis, ke la libroservo kaj la kongresa administrado de UEA estonte estu prizorgataj de la organizaj\u0302o E@I en Slovakio. Sabate la 16-an de oktobro la komitato decidis ankau\u0306 pri transdono de la arkivoj de UEA al la Au\u0306stria nacia biblioteko en Vieno."}, {"text_idx": "#000005", "text": "Aldone la komitato tiam decidis, ke g\u0302enerala direktoro Martin Scha\u0308ffer lau\u0306eble tuj, prefere ene de dek tagoj, sendu skriban raporton pri la alternativoj rilate la domon de la Centra Oficejo kaj ties ekonomiaj konsekvencoj. La 14-an de novembro la raporto estis afis\u0302ita en la retejo de UEA."}, {"text_idx": "#000008", "text": "Se oni volus ludoni parton de la domo au\u0306 la tuton, necesus pliaj investoj. Lau\u0306 supraj\u0302a takso tiuj kostoj superus 200 000 eu\u0306rojn. Por pli preciza takso necesus dungi spertulojn por pliaj esploroj."}, {"text_idx": "#000011", "text": "La plej multaj laborlokoj en la Centra Oficejo nun restas neuzataj."}, {"text_idx": "#000016", "text": "Parto de la biblioteko Hodler s\u0302ajne estos transdonita al Au\u0306strio. Kio okazos pri la cetera parto ne klaras."}, {"text_idx": "#000017", "text": "La raporto de la g\u0302enerala direktoro tute ne mencias la bibliotekon de UEA kaj aliajn funkciojn de la asocio, kiuj plu trovig\u0302as en la domo de la Centra Oficejo. G\u0302i sekve ankau\u0306 tute ne mencias la kostojn, kiujn kau\u0306zos la translokado de tiuj funkcioj aliloken, se ili ja plu ekzistu."}, {"text_idx": "#000019", "text": "\u2013 Eble post monato ni devos rekunsidi por fari finan decidon pri c\u0302io, diris prezidanto Duncan Charters dum la kunsido la 16-an de oktobro."}, {"text_idx": "#000020", "text": "Poste tamen nenio plia au\u0306dig\u0302is pri nova kunsido."}, {"text_idx": "#000029", "text": "Jes, *aspektas* konvinke. Nur aspektas tiel.\nOni dau\u0306re faras trompajn asertojn au\u0306 sugestas aferojn kiuj povas au\u0306 ne povas esti.\nLau\u0306 la nederlanda leg\u0302o, domo ne devas havi difinitan energinivon se malpli ol 50% elcentoj de la surfaco havas oficejan funkcion.\nLa domo de UEA estas multe pli ol nur oficejo. Estas ankau\u0306 vendeja, biblioteka kaj log\u0302eja spaco (se mi ne eraras pri c\u0302i lasta).\nDo al mi tute ne s\u0302ajnas certe, ke oni baldau\u0306 devos multon investi. Se UEA uzus iom pli ol 50 % de la spaco kiel oficejon, oni facile povus redukti tiun spacon. La estraro ja jam skandalece maldungis preskau\u0306 c\u0302iujn oficistojn krom la direktoron, kiu (plej vers\u0302ajne) blinde subtenas la volon de la estraro vendi la domon au\u0306 \u2013 alternative- tute ne kapablas doni detalan, neu\u0306tralan superrigardon de faktoj kaj veraj alternativoj.\nMi ne plu emas skribi c\u0302i tie, sed mi nun ne povas silenti pri la misinformoj."}, {"text_idx": "#000031", "text": "Mi ne bone komprenas. C\u0302u vi celas trompi la s\u0302taton anstatau\u0306 investi por ekologie plibonigi? Kompreneble en tiu kazo ne eblas ludoni la domon kiel oficejo. C\u0302u vi volas uzi g\u0302in je pli ol 50% kiel stokejo au\u0306 c\u0302u vi deziras malfermi muzeon au\u0306 eventuale has\u0302is\u0302-fumejon (tre bona negoco en Nederlando)?"}, {"text_idx": "#000034", "text": "Estas honto por organizo, kiu konstante parolas pri \"dauxirpovo\" neglekti la energio-konsumon dum jardekoj. Bone, nun estas la rezulto. Aliaj Esperanto-centroj kun propraj konstruajxoj lernu el cxi tiu trista situacio.\nTamen mi timas, ke neniu pretas lerni, cxar Esperantistoj okupigxas pri lingvaj aferoj, ne pri simpla fizika vivo."}, {"text_idx": "#000035", "text": "Atingi energishparan nivelon en malnovaj konstruajhoj kelkfoje farighas granda malshparo de mono char ghi estas investo shparebla nur post multaj jaroj. Tamen, renovigante la domon de Dokumenta Esperanto-Centro en Kroatio ni klopodis almenau parte fari tion. Ni izolis la eksterajn murojn per 10 centimetrojn dika izolajho, anstatauigis la fenestrojn per pli modernaj kaj instalis sistemon de hejtado per lignaj peletoj, kiuj estas konsiderataj neutralaj por la naturo. Sed renovigo en Roterdamo certe estus tro multekosta pro la fakto ke la domo mem estas tro malnova! Iam ni planas eluzi ankau sunenergion per instalo de sunkolektiloj sur nia tegmento, kiu estas ideale turnita al sudo."}, {"text_idx": "#000036", "text": "Gratulon! Vi estas sur bona vojo. Mi sxatus legi pli pri viaj modela agado, kiu kreas simpatiojn de ne-esperantistoj (ekologiaj) grupoj. Bedauxrinde Esperantistoj malmulte interesigxas pri tio. Oni povus intersxangxi spertojn inter diversaj Esperanto-centroj, -domoj kaj -kasteloj, kiuj plej ofte energie vivas en la lasta jarcento."}, {"text_idx": "#000041", "text": "Mi prognozis, ke vi ne kapablas akcepti la spertojn de fakulo. Mi estas de 4 jardekoj en la kampo de bioenergio kaj instruas pri tio fako en universitato. Biomaso estas multe pli ol arboj.\nSe oni reduktas la temon al la forhako de la pluvarbaro, oni eraras. En Euxropo plejparte estas restajxoj de la ligno-industrio, de agrikulturo (pajlo) kaj restajxoj de la enlogxantoj.\nEkzistis tendenco forhaki arbarojn aliloke, sed la publika protesto malebligis.\nFoje la kompleta forhakado estas ecx necesa, ekzemple en Namibio kaj somalilando. Tiej estas rapide kreskantaj akazioj, kiuj forprenas la herbejon. Aliloke oni plantis arbon por forhaki. Bedauxrinde simplaj homoj kaj precipie la t.n. ekologistoj ne konscias pri la reala situacio.\nLa citita EASC (European Academies' Science Advisory Council) ne estas \"la scienco\" sed unu scienca konsilio. Oni suficxe ofte spertis, ke ili eraras aux sekvas specialajn interesojn, ekzemple de la nafto- aux atomindustrio.\nNe estas la loko por detale indiki, kie ili eraras."}, {"text_idx": "#000042", "text": "Kara Roland, mi ja fidas seriozajn sciencistojn, kiel ekzemple tiujn de EASAC. Karulo, mi jam donis al vi sufic\u0302ajn informojn kun ligiloj al respektataj publikaj\u0302oj. Bedau\u0306rinde vi kontrau\u0306argumentas ilin uzante ne pruvitan konspiran teorion. Pro tio mi preferas c\u0302esi la babiladon, c\u0302ar sur tiu kampo jam ne eblas dialogi. Kiel lasta informo, mi prezentas al vi artikolon de National Geographic publikigita antau\u0306 unu monato pri la temo:"}, {"text_idx": "#000050", "text": "Chiuj personoj, kiuj nun decidas pri vendo k fordono de biblioteko k arkivo, estas tute ne infanoj, ili havis sufiche informojn k tempon por vera decido.\nMi volus vidi la nomliston de personoj, kiuj vochdonis/os POR.\nEsperantujo devas koni la nomojn de siaj herooj."}, {"text_idx": "#000051", "text": "El la konkludoj de la raporto: \"renovigoj au\u0306 konstanta ludonado kau\u0306zus multajn organizajn laborojn por kiuj la asocio momente ne havus la sufic\u0302ajn laborfortojn\"."}, {"text_idx": "#000052", "text": "Do: oni unue maldungadas laborfortojn kaj poste argumentas (kompreneble prave), ke ne estas sufic\u0302aj laborfortoj... Historiistoj diligente notu c\u0302i tiajn detalojn."}]